CELEX: 31986D0117
Language: el
Date: 1986-03-07 00:00:00
Title: 86/117/ΕΟΚ: Απόφαση της Επιτροπής της 7ης Μαρτίου 1986 περί των υγειονομικών συνθηκών και περί της κτηνιατρικής βεβαίωσης κατά την εισαγωγή νωπών κρεάτων προέλευσης Γροιλανδίας

Avis juridique important

|

31986D0117

86/117/ΕΟΚ: Απόφαση της Επιτροπής της 7ης Μαρτίου 1986 περί των υγειονομικών συνθηκών και περί της κτηνιατρικής βεβαίωσης κατά την εισαγωγή νωπών κρεάτων προέλευσης Γροιλανδίας  

Επίσημη Εφημερίδα αριθ. L 099 της 15/04/1986 σ. 0026 - 0028 Φινλανδική ειδική έκδοση: Κεφάλαιο 3 τόμος 20 σ. 0185  Σουηδική ειδική έκδοση: Κεφάλαιο 3 τόμος 20 σ. 0185 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαρτίου 1986  περί των υγειονομικών συνθηκών και περί της κτηνιατρικής βεβαιώσεως κατά την εισαγωγή νωπών κρεάτων προελεύσεως Γροιλανδίας  (86/117/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και προβλημάτων υγειονομικού ελέγχου κατά την εισαγωγή χοιροειδών και βοοειδών και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 16,  Εκτιμώντας:  ότι, σύμφωνα με τη γνώμη κοινοτικής αποστολής κτηνιάτρων, φαίνεται ότι η υγειονομική κατάσταση στη Γροιλανδία είναι ικανοποιητική, σταθερή και ελέγχεται πλήρως, ιδίως όσον αφορά τις ασθένειες που μεταδίδονται μέσω του κρέατος·  ότι, επιπλέον, οι αρμόδιες κτηνιατρικές αρχές έχουν διαβεβαιώσει ότι δεν έχουν εκδηλωθεί στη Γροιλανδία, κατά τους τελευταίους 12 μήνες τουλάχιστον, πανώλη των βοοειδών και αφθώδης πυρετός και ότι δεν έχει διενεργηθεί εμβολιασμός κατά των ασθενειών αυτών την περίοδο αυτή·  ότι οι αρμόδιες κτηνιατρικές αρχές ανέλαβαν την υποχρέωση να πληροφορήσουν την Επιτροπή και τα κράτη μέλη, με τηλετύπημα ή τηλεγράφημα, σε 24 ώρες, ότι διαπιστώθηκε η εκδήλωση μιας από τις προαναφερθείσες ασθένειες ή ότι έχει ληφθεί απόφαση εμβολιασμού κατ' αυτών·  ότι οι υγειονομικές συνθήκες και η κτηνιατρική βεβαίωση πρέπει να προσαρμοστούν σύμφωνα με την υγειονομική κατάσταση που επικρατεί στο εν λόγω κράτος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κράτη μέλη επιτρέπουν την εισαγωγή από τη Γροιλανδία νωπών κρεάτων κατοικιδίων ζώων του βοείου, προβείου και αιγείου είδους και κατοικιδίων μονόπλων, σύμφωνα με τις εγγυήσεις που καθορίζονται στο υγειονομικό πιστοποιητικό που επισυνάπτεται στο παράρτημα και πρέπει να συνοδεύει την αποστολή.  Άρθρο 2  Η παρούσα απόφαση δεν εφαρμόζεται στις εισαγωγές αδένων και οργάνων που εγκρίνονται από τη χώρα προορισμού για την παρασκευή φαρμάκων.  Άρθρο 3  Η παρούσα απόφαση αρχίζει να ισχύει την 1η Μαρτίου 1986.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 7 Μαρτίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  ΠΑΡΑΡΤΗΜΑ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1) κατοικιδίων ζώων του βοείου είδους και κατοικιδίων μονόπλων που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Σχετικός αριθμός πιστοποιητικού καταλληλότητας (2):  Χώρα εξαγωγής: Γροιλανδία  Υπουργείο:  Υπηρεσία:  Στοιχεία:  (προαιρετικό)  Ι. Ταυτότητα των κρεάτων  Κρέατα από:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) σφαγείου  (ων) (2):  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) εργαστηρίου  (ων) τεμαχισμού (2):  ΙΙΙ. Προορισμός του κρέατος  Το κρέας αποστέλλεται από:  (τόπος αποστολής)  στ. :  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι τα ανωτέρω περιγραφόμενα νωπά κρέατα προέρχονται από ζώα τα οποία έχουν παραμείνει στο έδαφος της Γροιλανδίας τουλάχιστον για τρεις μήνες πριν από τη σφαγή τους ή από τη γέννησή τους, εφόσον πρόκειται για ζώα ηλικίας κάτω των τριών μηνών.  1.2.3 //  // Έγινε στ. ,   // την  Σφραγίδα  (υπογραφή του επίσημου κτηνίατρου)  (1) «Νωπά κρέατα»: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών, προβατοειδών ή αιγοειδών, καθώς και των κατοικιδίων μονόπλων, τα οποία δεν έχουν υποστεί επεξεργασία με σκοπό τη συντήρησή τους· εντούτοις, τα κρέατα τα οποία συντηρούνται δια ψύχους θεωρούνται νωπά.  (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα αεροπλάνα να αναφέρεται ο αριθμός πτήσεως, για τα πλοία η ονομασία του πλοίου.